Gino Valente

**Luigi (Gino) Valente** (født 1942) er en italiensk-norsk kokk og restauratør, kjent fra kokkeprogrammet *[[Ginos mattips]]* på TVNorge. Han har utgitt flere bøker om matlaging.

## Liv og virke
### Bakgrunn
Han bodde med familien i Monte Cassino sør for Roma før han i 1957 dro til Sveits. Han arbeidet så ved *Hotel Richmond* i Genève.

### Restaurantvirke i Norge
Så fikk han i 1962 jobb ved Hotel Nobel i Karl Johans gate. Så fulgte noen år på Hønefoss, der han giftet seg. Deretter  Nordfjord, Beitostølen, Steinkjer og Tromsø.

Han var kjøkkensjef på *Handelsstanden* og serverte etter sigende landets første pizza og osso buco. Hans første spise- og dansested *Valentes Osteria* i Kirkeveien i Oslo åpnet i 1970 og ble senere supplert med dagstedet *Valentes lille cafe*. I 1975 startet han spise- og dansestedet *La Popina* i Haakon VIIs gate i Oslo, og etterhvert ble *La Popina A/S* et holdingsselskap for hans mange steder.

*Accademia Grand Can* ved Franco Buccarelli kåret ham til ridder 1980 av Verona i Valentes nyåpnede *Chez Lopez*, senere bare kalt Mølla Restaurant, tidligere Graahs Spinnerifabrikk i Sagveien ved Akerselva. Han etablerte også spise- og teaterstedet Oslo Cabaret 1985 i sammenheng med Mølla og oppførte *Beyerbrua* med møllehus fra Vestlandet.

Den italienske ambassadør Giuseppe Scaglia overrakte ham ordenstegnet for riddergraden av *[[Republikken Italias fortjenstorden]]* i 1986. Etter å ha solgt *Valentes* til Chow Ho i 1987, etablerte han *Cafe Bance Rotto* i Bergen og Wrightgaarden i Langesund. Med Erik Stenerud drev han impressarioselskapet *Box Office*, som i 1989 brakte Paul Anka, Julio Iglesias og Frank Sinatra, Sammy Davis og Liza Minelli til Oslo. Valente gjenåpnet sin *Lille cafe* i Vogts gate i Oslo i 1989 og restaurant *Fiskekroken* i 1990.

Mølla Restaurant hadde huset åpningen av TVNorge (5.12.1988) og Valente ledet programmene *På kjøkkenet med Gino og Solfrid* på TVNorge på høsten 1989. Fra 1993 til 2000 ledet han 1&nbsp;350 episoder av *[[Ginos mattips]]* på samme kanal.

Valente startet i 1994 *Ginos Mat & Reiseklubb* i Pilestredet. I 2002 flyttet han til Vasanello i Italia, der han siden har spilt inn ytterligere kokkeepisoder, drevet restauranten *Il Cantinone*, utleiestedet *Casa Etronia* (med blant andre Knut Knudsen), og fra 2005 utleiefirmaet *Det gode liv i Italia* sammen med Ove Rygg. 

I 2020 åpnet restauranten *Valentes* i Ruseløkkveien 3 i Vikaterrassen i Oslo, hvor Gino Valente nå driver sammen med sin datter Marisa Valente. 

Datteren Stephanie Valente var i 2010 programleder for *Smak med Stephanie* på kanalen FEM. 

## Utgivelser
* 
* 
* 
* 
* 
* 
* 
* 
* 
* 

## Premier
* Mousquetaires l'Armagnac – 1983
* Nobile Cavaliere del Magnifico ordine delle Antiche Tradizioni Veronesi – 1983
* Vinitaly, Verona – 1983
* Gran Medaglia d’argento di Cangrande – 1985
* Cavalieri delle Republica Italiana – 1986
* Confririe de la Chaire des Rotisseurs – 1986
* International Gastronomic Award Europe – 1986
* American Express Europe Nostra Award (for Banco Rotto)– 1988
* Prix des Medias, 2eme festival de la Tele Gourmande, Deauville France – 1996
* Hanne Winsnes Mesterkokk, Årets Bacalaokokk – 1998

## Referanser